kardosdrur/scandi-wiki huggingface dataset:
Jon Knudsen

Jon Knudsen (født 20. november 1974 i Skedsmo, Norge) er en norsk tidligere fodboldspiller (målmand). Han spillede tyve kampe for Norges landshold i perioden 2008-2011.

På klubplan tilbragte Knudsen størstedelen af sin karriere hos Stabæk i Bærum. Han spillede 11 år for klubben og var med til at vinde det norske mesterskab i 2008. Han havde også ophold hos blandt andet Lillestrøm og danske FC Midtjylland.

Titler 
Eliteserien
 2008 med Stabæk

Referencer

Eksterne henvisninger 

Fodboldspillere fra Norge
Jan Gunnar Solli

Jan Gunnar Solli (født 19. april 1981 i Arendal, Norge) er en norsk tidligere fodboldspiller (forsvarer/midtbane). Han spillede 39 kampe og scorede ét mål for Norges landshold i perioden 2003-2010.

På klubplan tilbragte Solli størstedelen af sin karriere i hjemlandet, hvor han blandt andet repræsenterede Odd Grenland, Rosenborg og Brann. Han var også udlandsprofessionel i både USA hos New York Red Bulls og i Sverige hos Stockholm-klubben Hammarby.

Titler 
Eliteserien
 2003, 2004 og 2006 med Rosenborg
 2007 med Brann

Norsk pokal
 2000 med Odd Grenland
 2003 med Rosenborg

Referencer

Eksterne henvisninger 

Fodboldspillere fra Norge
Personer fra Arendal
Terje Skjeldestad

Terje Stenehjem Skjeldestad (født 18. januar 1978 i Sogndal, Norge) er en norsk tidligere fodboldspiller (målmand).

Skjeldestad spillede 16 år for Sogndal Fotball i sin fødeby. Han nåede at spille mere end 250 ligakampe for klubben. Han spillede desuden tre kampe for det norske landshold i januar 2004.

Referencer

Eksterne henvisninger 

Fodboldspillere fra Norge
Anders Stadheim

Anders Fossøy Stadheim (født 14. august 1980 i Sogndal, Norge) er en norsk tidligere fodboldspiller (midtbane).

Stadheim spillede størstedelen af sin karriere hos Sogndal Fotball i sin fødeby. Han havde også et kortvarigt ophold hos Fredrikstad, som han vandt den norske pokalturnering med i 2006. Han spillede desuden to kampe og scorede ét mål for det norske landshold i januar 2004.

Norsk pokal
 2006 med Fredrikstad

Referencer

Eksterne henvisninger 

Fodboldspillere fra Norge
Tommy Øren

Tommy Øren (født 10. maj 1980 i Årdalstangen, Norge) er en norsk tidligere fodboldspiller (angriber).

Øren spillede størstedelen af sin karriere hos Sogndal, og tilbragte også fire år hos HamKam i Hamar. Han spillede desuden én kamp for det norske landshold, en venskabskamp mod Sydkorea i januar 2001.

Referencer

Eksterne henvisninger 

Fodboldspillere fra Norge
Knut Olav Rindarøy

Knut Olav Rindarøy (født 17. juli 1985 i Molde, Norge) er en norsk tidligere fodboldspiller (venstre back).

Bortset fra et kortvarigt lejeophold hos Deportivo La Coruña i Spanien tilbragte Rindarøy hele sin 14 år lange karriere hos Molde FK i sin fødeby. Han vandt både tre norske mesterskaber og tre pokaltitler med klubben. Han spillede desuden to kampe for det norske landshold, mod henholdsvis Sydafrika og Kroatien.

Titler 
Eliteserien
 2011, 2012 og 2014 med Molde FK

Norsk pokal
 2005, 2013 og 2014 med Molde FK

Referencer

Eksterne henvisninger 

Fodboldspillere fra Norge
Personer fra Molde
Knut Borch

Knut Håkon Borch (født 29. januar 1980 i Tromsø, Norge) er en norsk tidligere fodboldspiller (målmand).

Borch tilbragte hele sin 12 år lange karriere hos Tromsø IL i sin fødeby. Han spillede desuden én kamp for det norske landshold, en venskabskamp mod Jordan i januar 2005.

Referencer

Eksterne henvisninger 

Fodboldspillere fra Norge
Personer fra Tromsø
Stig Johansen

Stig Johansen (født 13. juni 1972 i Kabelvåg, Norge) er en norsk tidligere fodboldspiller (angriber).

Johansen tilbragte størstedelen af sin karriere i hjemlandet, hvor han primært var tilknyttet Bodø/Glimt. Han var også udlandsprofessionel i England hos Southampton og Bristol City, samt i Sverige hos Helsingborg. Han spillede desuden tre kampe for det norske landshold i januar 1997.

Titler 
Allsvenskan
 1999 med Helsingborg

Svenska Cupen
 1998 med Helsingborg

Referencer

Eksterne henvisninger 

Fodboldspillere fra Norge
Rolf Birger Pedersen

Rolf Birger Pedersen (23. september 1939 - 22. marts 2001) var en norsk fodboldspiller (angriber) fra Bergen.

Pedersen tilbragte hele sin aktive karriere, fra 1957 til 1972, hos SK Brann i sin fødeby. Han vandt to norske mesterskaber med klubben, i henholdsvis 1962 og 1963. I 1962 blev han ligaens topscorer med 26 mål.

For Norges landshold spillede Pedersen 15 kampe og scorede fem mål. Han debuterede for holdet i maj 1958 i et opgør mod Holland.

Titler 
Eliteserien
 1962 og 1963 med Brann

Norsk pokal
 1972 med Brann

Referencer

Eksterne henvisninger 

Fodboldspillere fra Norge
Personer fra Bergen
Marel Baldvinsson

Marel Jóhann Baldvinsson (født 18. december 1980 i Kópavogur, Island) er en islandsk tidligere fodboldspiller (angriber).

Baldvinsson startede sin karriere hos Breiðablik i sin fødeby, og var efterfølgende udlandsprofessionel både i Norge hos Stabæk og Molde, samt i Belgien hos Lokeren. Han sluttede sin karriere i 2010 efter at have spillet en sæson hos Stjarnan.

For det islandske landshold spillede Baldvinsson 17 kampe. Han debuterede for holdet i en venskabskamp mod Polen i august 2001.

Referencer

Eksterne henvisninger 

Fodboldspillere fra Island
Ólafur Stígsson

Ólafur Ingi Stígsson (født 16. december 1975) er en islandsk tidligere fodboldspiller (midtbane).

Stígsson tilbragte størstedelen af sin karriere i hjemlandet, hvor han af flere omgange repræsenterede Fylkir, og også havde ophold hos Valur. Han spillede desuden et enkelt år i skotsk fodbold. Hos Fylkir vandt han én titel, den islandske pokalturnering i 2001.

For det islandske landshold spillede Stígsson ni kampe. Han debuterede for holdet i en venskabskamp mod Polen i august 2001.

Titler 
Islandsk pokal
 2001 med Fylkir

Referencer

Eksterne henvisninger 

Fodboldspillere fra Island
Indriði Sigurðsson

Indriði Sigurðsson (født 12. oktober 1981 i Reykjavík, Island) er en islandsk tidligere fodboldspiller (forsvarer). Han spillede hele 65 kampe for det islandske landshold i perioden 2000-2014.

På klubplan repræsenterede Sigurðsson KR Reykjavik i hjemlandet, og var desuden en årrække udlandsprofessionel. Han tilbragte adskillige år i Norge, hvor han var tilknyttet både Lillestrøm, Lyn og Molde, og havde desuden et ophold på tre år i Belgien hos KRC Genk. Han vandt både et mesterskab og en pokaltitel med KR i 1999.

Titler 
Islandsk mesterskab
 1999 med KR Reykjavik

Islands pokal
 1999 med KR Reykjavik

Referencer

Eksterne henvisninger 

Fodboldspillere fra Island
Personer fra Reykjavik
Gylfi Einarsson

Gylfi Einarsson (født 27. oktober 1978 i Reykjavík, Island) er en islandsk tidligere fodboldspiller (midtbane).

Einarsson spillede 24 kampe og scorede ét mål for det islandske landshold. Han debuterede for holdet i juli 2000 i en venskabskamp mod Malta.

På klubplan repræsenterede Einarsson Fylkir i hjemlandet, Lillestrøm og Brann i Norge samt engelske Leeds United.

Referencer

Eksterne henvisninger 

Fodboldspillere fra Island
Personer fra Reykjavik
Hilmar Björnsson

Hilmar Björnsson (født 13. maj 1969 i Reykjavík, Island) er en islandsk tidligere fodboldspiller (midtbane).

Einarsson spillede tre kampe for det islandske landshold. Han debuterede for holdet i maj 1994 i en venskabskamp mod Bolivia. Han spillede på klubplan for henholdsvis KR, Fram og FH i hjemlandet, samt svenske Helsingborg, og nåede at vinde både mesterskab og pokaltitler i begge lande.

Titler 
Islandsk mesterskab
 2003 med KR Reykjavik

Islands pokal
 1994 og 1995 med KR Reykjavik

Allsvenskan
 1999 med Helsingborg

Svenska Cupen
 1998 med Helsingborg

Referencer

Eksterne henvisninger 

Fodboldspillere fra Island
Personer fra Reykjavik
Ágúst Gylfason

Ágúst Gylfason (født 1. august 1971) er en islandsk tidligere fodboldspiller (midtbane), der spillede seks kampe for det islandske landshold. På klubplan repræsenterede han flere klubber i hjemlandet samt SK Brann i Norge.

Gylfason vandt tre islandske pokaltitler i træk med Valur i 1990, 1991 og 1992.

Titler 
Islandsk pokal
 1990, 1991 og 1992 med Valur

Referencer

Eksterne henvisninger 

Fodboldspillere fra Island
Atli Sveinn Þórarinsson

Atli Sveinn Þórarinsson (født 24. januar 1980) er en islandsk tidligere fodboldspiller (forsvarer).

Þórarinsson spillede størstedelen af sin karriere i hjemlandet, hvor han af tre omgange repræsenterede KA i Akureyri, og desuden tilbragte otte år hos Valur i Reykjavík. Han havde desuden et fem år langt udlandsophold i Sverige hos Örgryte og vandt Svenska Cupen med holdet i 2000.

Þórarinsson spillede otte kampe for det islandske landshold. Han debuterede for holdet i september 2002 i en venskabskamp mod Ungarn.

Titler 
Islandsk mesterskab
 2007 med Valur

Islandsk pokal
 2005 med Valur

Svenska Cupen
 2000 med Örgryte

Referencer

Eksterne henvisninger 

Fodboldspillere fra Island
Matthías Hallgrímsson

Matthías Hallgrímsson (født 12. december 1946) er en islandsk tidligere fodboldspiller (angriber). Han spillede 45 kampe og scorede 11 mål for Islands landshold i perioden 1968-1978. På klubplan repræsenterede han primært ÍA.

Referencer

Eksterne henvisninger 

Fodboldspillere fra Island
Pétur Ormslev

Pétur Úlfar Ormslev (født 28. juli 1958) er en islandsk tidligere fodboldspiller (midtbane) og -træner. Han spillede 41 kampe og scorede fem mål for Islands landshold i perioden 1979-1991.

Þórarinsson spillede størstedelen af sin karriere i hjemlandet, hvor han repræsenterede Fram i Reykjavík. Han vandt tre islandske mesterskaber og fem pokaltitler med klubben. Han tilbragte også tre sæsoner i Vesttyskland hos Bundesliga-klubben Fortuna Düsseldorf.

Titler 
Islandsk mesterskab
 1986, 1988 og 1990 med Fram

Islandsk pokal
 1979, 1980, 1985, 1987 og 1989 med Fram

Referencer

Eksterne henvisninger 

Fodboldspillere fra Island
Fodboldtrænere fra Island
Ívar Ingimarsson

Ívar Ingimarsson (født 20. august 1977 i Reykjavík, Island) er en islandsk tidligere fodboldspiller (midterforsvarer/midtbane). Han spillede 30 kampe for Islands landshold i perioden 1998-2007.

Ingimarsson startede sin karriere i hjemlandet, hvor han repræsenterede både Valur og ÍBV. I 1999 skiftede han til Torquay United i England, og tilbragte resten af sin karriere i engelsk fodbold. Mest nævneværdigt tilbragte han hele 11 år hos Reading, og var med til at sikre klubben oprykning til Premier League i 2006. Han sluttede sin karriere i sommeren 2012 efter den foregående sæson at have repræsenteret Ipswich Town.

Titler 
Islandsk mesterskab
 1998 med ÍBV

Islandsk pokal
 1998 med ÍBV

Referencer

Eksterne henvisninger 

Fodboldspillere fra Island
Personer fra Reykjavik
Adrian Bekker

Adrian Bekker (født 18. december 1719 i København, død 22. januar 1803 Svendborg) var en dansk Justitsråd og Herredsfoged for Sunds-Gudme Herred i Svendborg. Han var tidligt fortaler for bøndernes rettigheder og medlem af landbokommissionen nedsat i 1767, der skulle undersøge de danske bønders vilkår under hoveriet og stavnsbåndet. 
Som Landvæsenskommisær skriver han allerede i 1768 en betænkning, som ses nedenfor, hvor han foreslår afskaffelsen af herremændenes revselsesret, og noterer, at det stigende hoveri skyldes nedlæggelsen af bondegårde. 

"Imidlertidig burde det vel ikke tillades en Husbonde eller hans Betjente at skælde, bande, slaa og prygle en Bonde. Ti dette forvolder, at Bonden, som gerne foragter sig selv - især den fattige - endnu anser sig for mere slavisk for fornedret og fatter aldrig den Grad af Ambition, som udfordres til at gøre ham til et Menneske og retskaffen Bonde. Et Ord, et Mulkt eller en liden Revselse at Rettens Personer korrigerer en Bonde mere, end den haardeste Medfart af en Ladefoged."

Det er sandsynligvis også ham, der står bag de sydfynske bønders forslag om ændringer af hoveri.

Liv og levned 
Bekker var søn af tømmerhandler Thönnis Bekker (1687-1740), der var en af Københavns 32 borgere, der repræsenterede byens borgere under Enevælden, og rådgav magistraten.

Han får tidligt privat-undervisning af Ludvig Holberg, der fører ham frem til optagelse på Københavns Universitet som 16-årig i 1735. Han foretager studierejser til universiteterne i Königsberg og Rostock, og læser teologi med henblik på at blive præst, men forlader i 1741 studiet for at blive regimentskvartermester og auditør ved et sjællandsk regiment, der er lejet ud til englænderne i deres krig mod Frankrig. Han skriver selv, at det er hans rejselyst, en "uforsigtig kærlighed" til militæret og "ædelt tilbud" fra den danske generalmajor Frantz Wilhelm von Folckersam, der lokker ham. 
Bekker overlever kampene og hædres for sin indsats under felttoget, og får af regimentschefen Prins Georg Ludvig af Braunschweig-Wolfenbüttel-Bevern (1721-1747) en årlig pension på 200 rigsdaler. Han forfremmes til kaptajn, men afslår og vender tilbage til Danmark efter 1743.

Herefter har han en række stillinger, som fabriksinspektør på Hübners Uld- og Klædefabrik i Odense fra 1756 til 1757, toldkontrollør og landvæsenskommisær. Til sidst udnævnes han i 1774 til Kongelig postmester i Svendborg, og i 1777 til Justitsråd.

I en kort periode forsøger Bekker sig med forlagsvirksomhed med juridiske bøger og oversættelser. I 1752 oversætter han Marcus Aurelius's berømte filosofiske værk "Tanker til sig selv" til dansk for første gang med titlen "Marcus Aurelius - Den Romerske Kejsers Opbyggelige Betragtninger".

Referencer 

Embedsmænd fra Danmark
Danskere i 1700-tallet
Albrecht 2. af Brandenburg

Albrecht 2. af Brandenburg (født ca. 1177, død 25. februar 1220) var markgreve af Brandenburg fra 1205 til 1220. 

Otto tilhørte huset Askanien og blev den fjerde markgreve af Brandenburg efter sin far Otto 2. af Brandenburg. Han blev efterfulgt som markgreve af sin sønner Johan 1. og Otto 3.

Eksterne henvisninger 

Huset Askanien
Markgrever af Brandenburg
Fyrster fra middelalderen
Nimrod (flertydig)

Nimrod kan henvise til:

 Nimrod – bibelsk person fra Det Gamle Testamente, hermed i Tanakhen og desuden Koranen

Personer 
 Nimrod Shapira Bar-Or (født 1989) – israelisk svømmer
 Nimrod Mashiah (født 1988) – israelisk vindsurfer

Stednavne 
 Nimrud (også kaldet Nimrod) – assyrisk oldtidsby, beliggende i det nuværende nordlige Irak syd for Mosul
 Nimrod (Arkansas)
 Nimrod (Minnesota)
 Nimrod (Montana)
 Nimrod (Oregon)
 Nimrod (Texas)
 Nimrodsborgen – middelalderfæstning i Golanhøjderne, nu under israelsk kontrol

Musik 
 Nimrod (album) – af Green Day
 Nimrod (Edward Elgar) – sats af Edward Elgars

Andet 
 Nimrod-ekspeditionen 1907–09 – første af tre ekspeditioner, ledet af Ernest Shackleton
 Nimrod (skib)
 Hawker Nimrod - jagerfly
Neuroingeniør

Neuroingeniører (også kendt som neuralingeniører) er personer med højere uddannelse, som beskæftiger sig med tekniske områder indenfor hjernevidenskaben, for at forstå, reparere, erstatte eller forbedre hjernen og nervesystemet (også kendt som hjerneingeniørvidenskab).

Neuroingeniører er særlig kvalificerede til at løse problemer i grænsefladen mellem levende nervevæv og ikke-levende konstruktioner.

Eksempler på forskning og anvendelse indenfor feltet er billeddannelse, hjernemodellering, neurale netværk, neurale interfaces, Brain Computer Interfaces (Hjerne Computer Integrationer), aktivitetsmåling af hjernens elektriske aktivitet, neurale proteser og robotter, regenerering af nervevæv, kliniske værktøjer og augmentering af hjernen for at styrke dens egenskaber.

Ingeniører
Neurovidenskab
Johnny Thunders

John Anthony Genzale, bedre kendt som Johnny Thunders (født 15. juli 1952 i Queens, New York, død 23. april 1991 i New Orleans, Louisiana) var en amerikansk punkrocksanger for bandet New York Dolls, der havde stor indflydelse på andre bands såsom Sex Pistols, Guns N' Roses og Morrissey.

Guitarister fra USA
Sangere fra USA
Soho Rezanejad

Soho Rezanejad (født 1989 i New York City), tidligere også kendt som Angeles, er en dansk-iransk musiker, sangerinde og skuespillerinde.

Baggrund 

Hendes far flygtede fra Iran i 1985. Hendes mor tog afsted et år efter, og de mødtes i Danmark. Rezanejad blev i 2019 uddannet bachelor i komposition fra Rytmisk Musikkonservatorium.

Karriere 
I 2015 grundlagde hun pladeselskabet Silicone Records, optrådte på Trailerpark Festival og debuterede med ep'en Idolatry, der fik pæne ord med på vejen. 

I 2018 udkom hendes debutalbum Six Archetypes, og af anmeldelserne kunne man læse, at det var "et af de bedste danske album fra 2018" og at hun "har bestået mesterklassen i selvstændige albumudgivelser med et så stensikkert tolvtal, at selv færre anstrengelser kunne have gjort det. Hendes electropop-numre hører til en vokalklasse for sig." Om hendes inspirationer lød det i Dagbladet Informations anmeldelse:

Samme år medvirkede Rezanejad desuden i Milad Alamis debutfilm Charmøren, hvortil Per Juul Carlsen begejstret bemærkede, at hun var "det helt store scoop som Sarah. Hun slentrer ind i filmen som var hun en femme fatale i en klassisk film noir, og afleverer sine replikker, som om de var selve omdrejningspunkterne i filmen." I 2019 udkom Rezanejads audiovisuelle andet album Torino og blev efterfølgende offentliggjort i sin helhed på YouTube.

Diskografi

Album

EP'er 

 Idolatry (2015)
 Anahita Albacore (2016)
 Selected Works (2015-2015) (2016)
 Vigilance (2017)
 The Idealist Compilation (2018)
 World Breathes People (2018)

Singler

Som gæstesanger 

 CTM – "Isles" (2018)
 Croatian Amor – "In Alarm Light" (2019)

Filmografi

Film

Referencer

Eksterne henvisninger 

 Soho Rezanejads Facebook, Instagram og Soundcloud.

Sangere fra Danmark
Filmskuespillere fra Danmark
Har spillet på Roskilde Festival
Angeles

Angeles kan henvise til:

Stednavne 
 Los Angeles – by i Californien, USA
 Angeles City – by i Filippinerne

Musik 
 Angeles (band) – amerikansk rockband
 Soho Rezanejad – dansk-iransk musiker, kendt som Angeles
Wind Denmark

Wind Denmark er en brancheorganisation der omfatter hele vindsektoren i Danmark. Wind Denmark repræsenterer omkring 3.100 medlemmer fra vindsektoren, herunder private vindmølleejere og vindmøllelav, leverandører af vindmøllekopmoneter, investorer, udviklere og producenter af vindmøller, samt privatpersoner med særlig interesse for vindenergi.

Wind Denmark blev dannet d. 30 marts 2019 som følge af en sammenlægning af Vindmølleindustrien og Danmarks Vindmølleforening. 

Wind Denmark varetager som brancheorganisation sine medlemmers politiske interesser og deltager i den forbindelse i høringer samt står til rådighed for såvel embedsmænd, politikere og journalister, når disse ønsker at rådføre sig angående den danske vindsektor. Ydermere bistår Wind Denmark sine medlemmer med både politisk teknisk rådgivning.

Wind Denmark's bestyrelse bliver valgt hver andet år og består af ledende skikkelser i vindsektoren. Bestyrelsesformandsskabet udgøres af formand Mads-Ole Astrupgaard fra Fritz Schur Technical Group, næstformænd Kristian Jakobsen fra MI, Morten Dyrholm fra Vestas og Ulrik Stridbæk fra Ørsted. Wind Denmark's adm. direktør har siden 2008 (dengang Vindmølleindustrien) været Jan Hylleberg. 

Wind Denmark har kontorer i Silkeborg, Århus, Esbjerg og på Frederiksberg i København.

Referencer 

Organisationer fra Danmark
Elitedivisionen 2019-20

Elitedivisionen eller Gjensidige Kvindeligaen 2019-20 er den 48. sæson af kvindernes topliga i fodbold i Danmark. Brøndby IF er forsvarende mestre, mens FC Nordsjælland rykkede op i ligaen, for første gang.

Gjensidige Forsikring meddelte 30. juli 2019, at de var ny hoved- og navnesponsor de kommende tre år, under navnet Gjensidige Kvindeliga.

I Maj 2020 blev det annonceret, at Dansk Boldspil-Union havde indgået en Tv-aftale med Discovery, hvor en række kampe vil blive vist på Eurosport 2 og Sport Live, samt streamingtjenesten Dplay.

Fortuna Hjørring blev danske mestre for 11. gang i klubbens historie. 

Nicoline Sørensen fra Brøndby IF, blev kåret som årets spiller i kvindeligaen.

Struktur 
Elitedivisionen består af 8 hold. De møder hinanden to gange, i grundspillet, hvilket giver 14 kampe til alle hold i grundspillet. Grundspillet bliver spillet om efteråret. De seks øverste hold går efter grundspillet videre til mesterskabsrunden, hvor holdene tager pointene med over. Her mødes alle hold på både ude- og hjemmebane, hvorefter holdet med flest point kåres som mester. Vinderen og andenpladsen kvalificerer sig til UEFA Champions League ottendedelsfinaler. Der er ingen gældende kvalifikation til europæiske turneringer, for de resterende 4 hold. Mesterskabsrunden bliver spillet i foråret.

De to nederste hold skal spille et nedrykningsspil eller også kaldet kvalifikationsrunde. I kvalifikationsrunden møder de to hold, de to øverste placerende hold fra Pulje 1/Øst og Pulje 2/Vest, fra 1. division. Således udgør de en pulje af seks hold, hvorfra de to hold øverste placerede hold kvalificerer sig til ligaen, sæsonen efter. De resterende fire hold, der ikke kvalificerede sig i kvalifikationsrunden, skal optræde i 1. division, i den efterfølgende sæson. 

Kvalifikationsrunden foregår i foråret, efter at både ligaens grundspil og de to puljer i 1. division, er færdigspillet i efteråret.

Hold

Personale og sponsorer

Trænerudskiftninger

Indledende runde 
Holdene spiller mod hinanden to gange. Top seks går videre til mesterskabsrunden.

Mesterskabsrunden 
Holdene spiller fem kampe. Point blev ikke taget med, men i stedet blev bonuspoint givet efter placeringer. 10 for førsteplads, 8 for andenplads og derefter 6,4,2 og 0.

Kvalifikationsrunde 
 
Holdene spiller i alt fem kampe. Alle hold er blevet nulstillet med 0 point, til og med startdatoen.

Statistik

Topscorere 
.

Grundspillet

Samlet

Månedens spiller

Årets hold 
Årets hold blev offentliggjort d. 7. juni 2020, på kvindeligaens officiele Instagram.

Referencer

Eksterne henvisninger 
Stillinger og resultater dbu.dk 
Elitedivisionen - Denmark | soccerway.com 

Elitedivisionen (fodbold)
Fodboldsæson 2019-20
Drageblod

Drageblod er en rødbrun harpiks som fremstilles fra forskellige planter. Drageblod kan let opløses i alkohol og æter og delvist opløses i benzen, kloroform, petroleumsæter og svovlkulstof. Drageblod bleges let af lyset. Ostindisk drageblod kommer fra palmen Daemonorops draco, kanarisk drageblod fra drageblodstræet (Dracaena draco), sokratisk drageblod fra Dracaena cinnabari, mexikansk drageblod fra Croton draco i vortemælkfamilien og vestindisk drageblod fra Pterocarpus draco i ærteblomstfamilien. Drageblod bruges til fernis, træbejdse, tidligere til medicin, røgelse og til farvning. Det bliver ofte brugt som lak på violiner, men bruges ellers ikke meget i dag.

Kilder og henvisninger 

 Drageblod på Store norske leksikon 
 

Farver
Harpikser
Azul y Negro

Azul y Negro er en spansk musikduo, dannet i 1981 af Carlos García-Vaso og Joaquín Montoya. Nogle af deres største hits er “Me Estoy Volviendo Loco” som på dansk betyder “Jeg bliver vanvittig” og “No Tengo Tiempo”. Me Estoy Volviendo Loco blev udgivet i 1981 og blev genindspillet i 2002.

Diskografi 
1981: La Edad de Los Colores
1982: La Noche
1983: Digital
1984: Suspense
1985: Mercado Común
1986: Babel
1993: De Vuelta al Futuro
1996: De Vuelta al Futuro II
2002: Recuerda
2002: Mare Nostrum
2003: ISS (Incursión Sonora Surround) (2 versions)
2005: VOX
2005: El Color de los Éxitos
2007: Makes Me Happy
2008: Déjà Vu
2009: Retrospective
2011: Vision
2012: Crystalline World
2014: Silencio de Metal
2015: Locations
2016: Dicromo (1981–1986)

Musikgrupper fra Spanien
Duoer
Etableret i 1981